Diari Oficial de la Generalitat Valenciana


Sumari del DOGV 4250, del 16-05-2002 (2002/4930)

Informació pública de l'alternativa tècnica del projecte d'urbanització AIU UE-2 sector Q-7.6.F del Pla General d'Ordenació Urbana d'Albal.
-------------------------------------------------------------------------------------------------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4930


Organisme emissor
:   Agrupació d'Interés Urbanístic Balaguera

Tipus de document
:   Anunci

Informació pública de l'alternativa tècnica del projecte d'urbanització AIU UE-2 sector X-7.1.J del Pla General d'Ordenació Urbana d'Albal. [2002/X4930]
  
L'Agrupació d'Interès Urbanístic Balaguera, en virtut de les facultats que li confereix l'article 48.1 C) de la Llei 6/94, de 15 de novembre, de la Generalitat Valenciana, reguladora de l'Activitat Urbanística, sotmet a informació pública l'alternativa tècnica de programa d'actuació integrada, acompanyada de projecte d'urbanització i estatuts de l'agrupació d'interès urbanístic corresponents a la UE-2 que es delimita en el Pla General d'Ordenació Urbana integrant de la present alternativa tècnica i que bàsicament es correspon amb el denominat Sector W-6.7.C delimitat en el PGOU d'Albal, amb una superfície total de 168.977,69 m²s, dins del qual s'inclouen els terrenys de la Xarxa Primària de Dotacions Públiques (PQL) la superfície dels quals (25.591,66 m²) no és computable a efectes d'edificabilitat.
  
L'alternativa tècnica del programa, juntament amb el projecte d'urbanització i estatuts de l'AIU, es troben protocol·litzats a la Notaria del senyor José Cubells García, amb domicili a Catarroja, plaça Major núm. 6-baix; de la mateixa forma, una còpia de l'alternativa esmentada ha estat depositada a l'Ajuntament d'Albal, identificada com a programa de desenvolupament de l'actuació integrada UE-2 la Balaguera, alternativa tècnica.
  
S'hi fa constar, en aplicació de l'article 46.3 de la LRAU, que durant el termini de vint dies comptador des de la publicació de l'anunci en el Diari Oficial de la Generalitat Valenciana, qualsevol persona podrà comparèixer, en horari d'atenció al públic a la Notaria del senyor José Cubells García per a obtenir informació, pels procediments legals, sobre els documents protocol·litzats.
  
Igualment, es fa constar que es podrà consultar a l'Ajuntament d'Albal, en horari d'atenció al públic, les actuacions derivades de la documentació allí depositada i presentar-hi, per a la seua incorporació a aquella, tant al·legacions com alternatives tècniques que vulguen competir amb l'exposada al públic, així com proposicions juridicoeconòmiques per a executar qualssevol de les alternatives.
  
El present anunci es publica als efectes del que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells l'adreça fiscal dels quals és desconeguda, per als titulars que no es troben en la base de dades de la relació emesa pels organismes oficials i per a aquells que intentada la notificació, no ha estat possible. Cosa que se'ls comunica mitjançant el present avís als efectes oportuns.